
1.Списък на документите и информацията съдържаща се в офертата и административни сведения на участника –Образец 1 ;
2. Единен европейски документ за обществени поръчки (ЕЕДОП) Образец № 2 за участника, подписан от всички лица по чл. 40, ал. 1 от ППЗОП в съответствие с изискванията на закона и условията на Възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;
3. Декларация за съгласие за участие като подизпълнител – Образец 3;
4.Декларация по чл. 101, ал. 11 от Закона за обществените поръчки – Образец 4;
5. Декларация за съгласие с клаузите на приложения проект на договор -Образец 5;
6. Техническо предложение – Образец № 6;
7. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд Образец № 7;
8. Декларация за срока на валидност на офертата – Образец № 8;
9. Декларация за конфиденциалност по чл. 102 от ЗОП - Образец № 9;
10. Ценово предложение  -Образец № 10;
11. Проект на договор – Образец № 11;
12. Списък на обекти на възложителя – Приложение № 1;
13. Опис на потреблението на електрическа енергия през 2016 г. за съответните обекти – Приложение № 2.
І.ОБХВАТ НА ОБЩЕСТВЕНАТА ПОРЪЧКА И ТЕХНИЧЕСКИ СПЕЦИФИКАЦИИ
1. Предмет на обществена поръчка:

Предмет на настоящата обществена поръчка е „Доставка на нетна активна електрическа енергия и координатор на балансираща група за обектите, предоставени на «Експериментална база към ИПЖЗ» ДП Троян”.

2. Пълно описание на предмета на поръчката:

Доставка на нетно количество активна електрическа енергия и координиране на балансираща група за обекти, предоставени на «Експериментална база към ИПЖЗ» ДП гр. Троян. 

Обекти 6 бр. - с обща консумация за 2016 г. в размер на 165,000 MWh 

Електрическата енергия следва да е с качество съгласно нормативните изисквания, касаещи предмета на поръчката.

Място на изпълнение на поръчката – обекти на Възложителя, съгласно Приложение № 1. 
       Изпълнителят извършва доставка, за период от 24 (двадесет и четири) месеца, на нетна активна електрическа енергия и координатор на балансираща група за ниско и средно напрежение за нуждите на обектите на «Експериментална база към ИПЖЗ» ДП гр. Троян. Процедурата по чл.20, ал.3 от ЗОП е за възлагане на обществена поръчка за доставка на електрическа енергия по свободно договорени цени съгласно чл. 100, чл. 101, чл. 102 и чл. 103 от ЗЕ и Правилата за търговия с електрическа енергия за захранване на обектите на «Експериментална база към ИПЖЗ» ДП гр. Троян. 
Цената включва активна електрическа енергия, разходи за балансиране и разходи на участника за осигуряване на посочените услуги, без в балансиращата група допълнително да се начисляват суми за излишък и недостиг на небалансите. Възложителят не заплаща за балансираща група и не поема разходите за небаланси.
Срок на договора – 24 (двадесет и четири) месеца, считано от датата на регистрация на първия регистриран график.
Прогнозно количество за 24 (двадесет и четири) месеца – 330,000 MWh.
Забележка: Посочената стойност и количество електрическа енергия са прогнозни, определени за дву-годишен период на база 12-месечно потребление през 2016 г. от съответните обекти, съгласно Приложение № 2.
Прогнозна стойност на поръчката - 65 000 лв. /Шестесет и пет хиляди лева /без ДДС/ или – 78 000 лв. /Седемдесет и осем хиляди лева/
На основание чл.21, ал.1 от ЗОП във връзка с чл.6, ал.1 и ал.2 от ППЗОП ,в прогнозната стойност са предвидени повторения на дейността на стойност до 65 000/лева. При необходимост и във връзка с посоченото Възложителя ще прилага чл.116 от ЗОП.

Срок на изпълнение на поръчката – две години, считано от датата на влизане в сила на договора. 

           Условия и начин на финансиране и плащане: Собствено финансиране. Плащанията на дължимите суми ще се извършват по банков път, в български лева по банкова сметка, посочена от Изпълнителя. 
Срок на плащане – Заплащането на стойността се извършва с платежно нареждане по банковата сметка на Изпълнителя, в български лева, в срок до 30 дни след представяне на фактура-оригинал.

 
ІІ. ТЕХНИЧЕСКИ СПЕЦИФИКАЦИИ
1. Участникът избран за Изпълнител, следва да монтира измервателни устройства за собствена сметка до всички съществуващи електромери отчитащи консумираната ел. енергия на Възложителяпо Приложение 1, с посочване на времето на измерване еднакво за всички новомонтирани измервателни уреди не по-малко от една минута в цели числа без десетични знаци.

2. В техническото предложение участникът описва начина на изпълнение на поръчката - доставката, мониторинга и отчитането на електрическата енергия, необходимата му информация и документи, които Възложителят следва да представя при изпълнение на договора.

3.Общи принципи за разпределение на небалансите в рамките на балансиращата група.
4. Участника, да заяви, че ще извършва енергиен мониторинг със собствени или наети средства за измерване и комуникация.


5. Участника, да заяви, че ще отговаря за администрирането на часовите графици за потребление на възложителя и обема на информация с ЕСО – АД.

Попълва се Техническо предложение за изпълнение на поръчката- Образец № 6
Монтираните средства за търговско измерване са собственост на участника избран за Изпълнител и след изтичане срока на договора, същият ги демонтира за негова сметка.
За информация: Цветелина Богданска


тел. за контакти: 0670/66918
ІІІ.УСЛОВИЯ ЗА УЧАСТИЕ В ПРОЦЕДУРАТА

В процедурата за възлагане на обществената поръчка могат да участват всички български или чуждестранни физически или юридически лица, или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.

1. Клон на чуждестранно лице: 
Клон на чуждестранно лице може да бъде самостоятелен участник в процедурата за възлагане на обществена поръчка, ако може самостоятелно да подаде оферта и да сключи договор, съгласно законодателството на държавата, в която е установен. В тези случай, ако за доказване на съответствие с изискванията за икономическо и финансово състояние, технически и професионални способности клонът се позове на ресурсите на търговец, клонът представя доказателства, че при изпълнение на поръчката ще има на разположение тези ресурси.

2. Обединение: 

Възложителят не поставя изискване обединенията да имат определена правна форма, за да участват при възлагането на поръчка, но поставя условие за създаване на юридическо лице, когато участникът, определен за изпълнител, е обединение на физически и/или юридически лица. 

При участие в процедурата на обединение, което не е юридическо лице следва да се представи копие от документ, от който е видно правното основание за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Когато участникът в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията на чл. 65, ал. 2-4 от ЗОП

В процедурата за възлагане на обществена поръчка едно физическо или юридическо лице може да участва само в едно обединение. 

Лице, което участва в обединение или е дало съгласие да бъде подизпълнител на друг участник, не може да подаде самостоятелно оферта.

2. Подизпълнители:

 Допустимо е участието на подизпълнител(и) при условията на чл. 66 от ЗОП. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. При положение, че не отговарят на посочените условия, Възложителят има право да изисква замяна на подизпълнител. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

4. Използване капацитета на трети лица:
Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите свързани с икономическото и финансовото състояние, техническите способности и професионалната компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.Възложителят има право да изисква от участника да замени посоченото от него трето лице, ако то не отговаря на някое от условията по-горе.

Не се предвижда възможност участниците да представят варианти.

5. Лично състояние на участниците:
А) Възложителят отстранява от участие в процедурата участник, който е:

5.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 –307,чл. 321, 321а и чл. 352 – 353е от Наказателния кодекс;

5.2. е осъден с влязла в сила присъда, освен ако е реабилитиран, за престъпление, аналогично на тези по т. 5.1., в друга държава членка или трета страна;

5.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

5.4. е налице неравнопоставеност в случаите по чл. 44, ал. 5 от ЗОП.

5.5. е установено, че:

а/ е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б/ не е представил изискваща се информация, свързана с удостоверяване липсата на основания за отстраняване или изпълнението на критериите за подбор.

5.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301-305 от Кодекса на труда или аналогични задължения, установени с акт на компетентен орган, съгласно законодателството на държавата в която участникът е установен.

5.7. е налице конфликт на интереси, който не може да бъде отстранен.

Основанията по т. 5.1, 5.2 и 5.7. се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанието по т. 5.5. се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанието по точка 5.3. не се прилага, когато:

1. се налага да се защитят особено важни държавни или обществени интереси;

2. размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година.

5.8. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

5.9. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

Важно: Участник, за когото са налице основанията за отстраняване, посочени от Възложителя в „Лично състояние на участниците“ от настоящата документация, ще има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът следва да докаже, че:

1. е погасил задълженията си по т. 5.3, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
3.е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
Когато за кандидат или участник е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1, т.1 и т.4 ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват в ЕЕДОП.

Като доказателства за надеждността на кандидата или участника се представят следните документи:

1. по отношение на обстоятелството по чл. 56, ал. 1, т. 1 и 2 ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 ЗОП – документ от съответния компетентен орган за потвърждение на описаните обстоятелства.

Кандидатите и участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 ЗОП или посочените от възложителя основания по чл. 55, ал. 1, т.1 и т.4 ЗОП.

Възложителят ще прецени предприетите от участника мерки, като ще отчете тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, съответния участник няма да бъде отстранен от участие.

Съгласно разпоредбата на чл.56, ал.5 от ЗОП, участник, който е лишен от правото да участва в процедури за обществени поръчки или концесии с влязла в сила присъда или друг акт съгласно законодателството на държавата, в която е произнесена присъдата или е издаден актът, няма да има право да използва предвидената възможност да представи доказателства, че е предприел мерки, които гарантират неговата надеждност, за времето, определено с присъдата или акта.

ДОКАЗВАНЕ: При подаване на офертата участникът декларира липсата или наличията на основанията за отстраняване чрез представяне на Единен европейски документ за обществени поръчки (ЕЕДОП). Информацията се посочва в приложните полета на Част III: „Основания за изключване” от ЕЕДОП.
Указания за попълване:
· Информацията относно липсата или наличието на обстоятелства по т. 2.1 и 2.2 (чл. 54, ал. 1, т. 1 и т. 2 от ЗОП) се попълва в част III, раздел А, В и Г, както следва:

В раздел А се предоставя информация относно присъди за следните престъпления: Участие в престъпна организация – по чл. 321 и 321а от НК; Корупция – по чл. 301 – 307 от НК; Измама – по чл. 209 – 213 от НК; Терористични престъпления или престъпления, които са свързани с терористични дейности - по чл. 108а, ал. 1 от НК; Изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК; Детски труд и други форми на трафик на хора – по чл. 192а или 159а - 159г от НК.

В раздел В, поле 1 се предоставя информация относно присъди за престъпления по чл.172 и чл. 352 – 353е от НК. При отговор „Да“ участникът посочва - Дата на влизане в сила на присъдата и фактическото и правното основание за постановяването й; Срока на наложеното наказание.

В раздел Г се предоставя информация относно присъди за престъпления по чл. 194 – 208, чл. 213а – 217, чл. 219 – 252 и чл. 254а – 260 от НК.

Забележка: Участниците посочват информация за престъпления, аналогични на посочените в т. 2.1 (чл. 54, ал. 1, т. 1 от ЗОП) при наличие на присъда в друга държава членка или трета страна.

· Информацията относно липсата или наличието на обстоятелства по т. 2.3 (чл. 54, ал. 1, т. 3 от ЗОП) се попълва в част III, раздел Б от ЕЕДОП.

· Информацията относно липсата или наличието на обстоятелства по т. 2.4 до т. 2.8 (чл. 54, ал. 1, т. 4 -7, чл. 55, ал. 1, т. 1 от ЗОП) се попълва в Част ІІІ, Раздел В от ЕЕДОП.

Забележка: Когато преди подаване на офертата участник е предприел мерки за доказване на надеждност (чл. 56 от ЗОП), тези мерки се описват в ЕЕДОП в полето свързано със съответното обстоятелство.
Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по чл.67, ал.1 от ЗОП.

Възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Следва да се има предвид, че преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. 

Индивидуалните участници в процедурата изготвят и подават един ЕЕДОП, подписан от всички лица по чл.40, ал.1 ППЗОП.
Обединенията, които не са юридически лица подават ЕЕДОП по правилата за индивидуалните участници, за да докажат съответствието си с изискванията към личното състояние и с критериите за подбор или при условията на чл. 41, ал. 1 изр. второ от ППЗОП /няколко ЕЕДОП за всеки от участниците в обединението.

Третите лица и подизпълнителите следва да представят ЕЕДОП относно липсата на основания за отстраняване и за съответствие с необходимите критерии за подбор.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 се попълва в отделен ЕЕДОП за всяко лице или за някои от лицата.

В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

За доказване на липсата на основания за отстраняване участникът, избран за изпълнител, представя:

1. за обстоятелствата по чл. 54, ал. 1, т. 1 – свидетелство за съдимост;

2. за обстоятелството по чл. 54, ал. 1, т. 3 – удостоверение от органите по приходите и удостоверение от общината по седалището на възложителя и на кандидата или участника;

3. за обстоятелството по чл. 54, ал. 1, т. 6 – удостоверение от органите на Изпълнителна агенция "Главна инспекция по труда";

4. за обстоятелствата по чл. 55, ал. 1, т. 1 – удостоверение, издадено от Агенцията по вписванията.

Когато в удостоверението по ал. 1, т. 3 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6, участникът представя декларация, че нарушението не е извършено при изпълнение на договор за обществена поръчка.

Когато участникът, избран за изпълнител, е чуждестранно лице, той представя съответния документ по ал. 1, издаден от компетентен орган, съгласно законодателството на държавата, в която участникът е установен.

В случаите по ал. 3, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Преди сключването на договор за обществена поръчка, на рамково споразумение или възлагане на поръчка въз основа на рамково споразумение възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

6. Други основания за отстраняване:
6.1. не могат да участват в процедурата за възлагане на настоящата обществена поръчка участници, за когото са налице обстоятелствата по чл. 3, ал. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРСЛТДС), освен ако не са приложими изключенията по чл. 4 от същия закон.

ДОКАЗВАНЕ: При подаване на офертата участникът декларира дали дружеството – участник е регистрирано в юрисдикция с преференциален данъчен режим чрез представяне на Единен европейски документ за обществени поръчки (ЕЕДОП). Информацията се посочва в приложните полета на Част ІІІ, раздел Г от ЕЕДОП. В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.
6.2. участник, който не отговаря на поставените критерии за подбор или не изпълни друго условие, посочено в обявлението за обществена поръчка (чл. 107, ал. 1, т. 1 от ЗОП);

6.3. участник, който е представил оферта, която не отговаря на предварително обявените условия на поръчката и на правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.

6.4. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП (чл. 107, ал. 1, т. 3 от ЗОП).

6.5. участници, които са свързани лица (чл. 107, ал. 1, т. 4 от ЗОП).
ДОКАЗВАНЕ: При подаване на офертата информация относно липсата или наличието на обстоятелства по т. 4.5. се попълва в Част III, Раздел Г от ЕЕДОП.
ІV.КРИТЕРИИ ЗА ПОДБОР
· Деклариране на лично състояние и съответствие с критериите за подбор

1. При подаване на офертата участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.

3. Единният европейски документ за обществени поръчки е предоставен в настоящата документация в електронен вид, по образец.

4. В ЕЕДОП участниците следва да представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

5. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата

6. Преди сключването на договор участникът, определен за изпълнител следва да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

· Годност (правоспособност) за упражняване на професионална дейност на участниците:

1.Участникът следва да притежава валиден Лиценз издаден от КЕВР за „Търговия с електрическа енергия“ съгласно чл. 39, ал. 1, т. 5 от Закона за енергетиката (ЗЕ) и/или „Производство на електрическа енергия”, съгласно чл. 39, ал. 1, т. 1 от ЗЕ, съдържаща и правата и задълженията, свързани с дейността „координатор на балансираща група“, съгласно чл. 39, ал. 5 от ЗЕ. Kогато участник в процедурата е чуждестранно лице, същият следва да е вписан в аналогични регистри съгласно законодателството на държавата членка, в която е установен.
В случай на участие на обединение, което не е юридическо лице спазването на изсикването се доказва от тези членове на обединението, които съобразно разпределението на участието на лицата при изпълнение на дейностите, предвидено в договора за създаване на обединението, ще са ангажирани с изпълнението на строителството. Когато участникът предвижда участие на подизпълнител/и, изискването се доказва за тези подизпълнители, които ще изпълняват строителство съобразно дейностите, които ще извършват.

Доказване: 

Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като посочи и публичния регистър в които се съдържа информация за наличието на тази регистрация в Част IV: Критерии за подбор, буква А: Годност, т.1). В случай на участие на обединение/консорциум, който не е регистриран като самостоятелно юридическо лице, както и в случаите, когато се ползва подизпълнител, всеки един от членовете на обединението/консорциума, както и за подизпълнителите се декларира съответствие с поставеното изискване чрез представяне на Единния европейски документ за обществени поръчки (ЕЕДОП), като посочи и публичния регистър в които се съдържа информация за наличието на тази регистрация в Част IV: Критерии за подбор, буква А: Годност, т.1). В случай че информацията не е достъпна за проверка в публичен регистър към декларираните данни участникът следва да приложи копие на валиден лиценз издаден от КЕВР за „Търговия с електрическа енергия“ съгласно чл. 39, ал. 1, т. 5 от Закона за енергетиката (ЗЕ) и/или „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ), съдържащ и правата и задълженията, свързани с дейността „координатор на балансираща група“, съгласно чл. 39, ал. 5 от ЗЕ.
Документите и информацията се представят и за подизпълнителите и третите лица, ако има такива. 

2.Участникът следва да е регистриран от „Електроенергиен системен оператор” ЕАД, към крайната дата за подаване на предложението, в Регистъра на координатори на стандартни балансиращи групи и в Регистъра на търговските участници, с посочен идентификационен номер/EIC код и със статус „активен“.
Доказване: 

Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като посочи и публичния регистър в които се съдържа информация за наличието на тази регистрация в Част IV: Критерии за подбор, буква А: Годност, т.1). В случай на участие на обединение/консорциум, който не е регистриран като самостоятелно юридическо лице, както и в случаите, когато се ползва подизпълнител, всеки един от членовете на обединението/консорциума, както и за подизпълнителите се декларира съответствие с поставеното изискване чрез представяне на Единния европейски документ за обществени поръчки (ЕЕДОП), като посочи и публичния регистър в които се съдържа информация за наличието на тази регистрация в Част IV: Критерии за подбор, буква А: Годност, т.1). В случай че информацията не е достъпна за проверка в публичен регистър към декларираните данни участникът следва да приложи документ, удостоверяващ регистрация в „Регистър на координаторите на балансиращи групи“ на „Електроенергиен системен оператор” ЕАД.

· Технически и професионални способности на участниците:

1.Участниникът следва да разполага с внедрена система за управление на качеството БДС EN ISO 9001:2008 или еквивалентен сертификат, с обхват в съответствие с предмета на поръчката.

Минимално ниво: Участникът трябва да притежава внедрена система за управление на качество ISO 9001:2008 или еквивалент, с обхват предмета на поръчката - „Търговия с електрическа енергия и координатор на стандартна балансираща група”.

Доказване: Участникът декларира съответствие с поставените в т.2.4.1. и т. 2.5.1. изисквания чрез представяне на Единния европейски документ за обществени поръчки (ЕЕДОП) като посочи и публичния регистър, в които се съдържа информация за наличието на тези сертификати в Част IV: Критерии за подбор, буква Г: стандарти за осигуряване на качеството и стандарти за екологично управление от ЕЕДОП. 

Приложими доказателства: участникът следва да приложи копие на валиден сертификат за система за управление на качеството или еквивалентни документи с обхват, еднакъв или сходен на предмета на поръчката. 

Възложителят приема еквивалентни сертификати, издадени от органи, установени в други държави членки, когато участника не е имал достъп до такива сертификати или е нямал възможност да ги получи в съответните срокове по независещи от него причини. В този случаи участникът трябва да е в състояние да докаже, че предлаганите мерки са еквивалентни на изискваните.
Сертификатът трябва да е издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието
2.Участникът следва да е изпълнил минимум две доставки с предмет, идентичен или сходен с този на поръчката през последните 3 (три) години, считано до датата на подаване на офертата. 

Под „сходни с предмета на поръчката“ се разбират дейности, свързани с доставка на електрическа енергия и осъществяване на функциите на координатор на балансираща група. 

Доказване: 

При подаване на офертата Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП)., Информацията се посочва в Част IV: Критерии за подбор, буква В: технически и професионални способности, т. 1б) от ЕЕДОП. 

*Доказателството за извършена доставка се представя под формата на удостоверение, издадено от получателя/ползвателя или от компетентен орган. Представя се оригинал или заверено от участника копие на съответния документ. Възложителят допуска и посочването на публичен регистър, в който е публикувана информация за извършената доставка, като за целта се представя декларация в свободен текст с посочване на конкретен уеб адрес.
         Минималното изискване: 2 (две) изпълнени доставки през последните 3 (три) години, считано от датата на подаване на офертата.

· Икономическо и финансово състояние

1.Участникът следва да е реализирал за последните две финансово приключили години минимален общ оборот, включително минимален оборот в сферата, попадаща в обхвата на поръчката, изчислен на база годишните обороти в размер на 130 000 лв.(Сто и тридесет хиляди лева) без ДДС. 
Доказване:

Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като информацията се посочва в Част IV: Критерии за подбор, буква Б: икономическо и финансово състояние от ЕЕДОП, като към декларацията участниците представят доказателства - годишен финансов отчет или някоя от съставните му части, когато публикуването им се изисква от законодателството на държавата, в която кандидатът или участникът е установен за последната отчетна година. Участникът може да не представя копие на годишния финансов отчет или някоя от съставните му части, както и всеки друг документ, ако са публикувани в публичен регистър в Република България и участникът е посочил в своята оферта информация за органа, който поддържа регистъра.

Минималното изискване: минимален общ оборот, включително минимален оборот в сферата, попадаща в обхвата на поръчката, изчислен на база годишните обороти в размер на 130 000 лв.(Сто и тридесет хиляди лева) без ДДС за последните две години. 
V. ГАРАНЦИИ

Гаранцията за изпълнение на договора за обществената поръчка е в размер на 1 /един/ % от стойността на поръчката. 

Съгласно чл. 111, ал. 5 ЗОП гаранциите се предоставят в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Гаранцията по т. 1 или 2 може да се предостави от името на изпълнителя за сметка на трето лице - гарант. Условията и сроковете за задържане или усвояване на гаранцията за изпълнение се посочени в проекта на договор по настоящата обществена поръчка.

Банкова гаранция в полза на Възложителя - същата трябва да бъде неотменима и безусловна и със срок на валидност не повече от 30 /тридесет/ дни след изтичане срока на договора; 

Застраховка, която обезпечава изпълнението чрез покритие на отговорността на изпълнителя.

Участникът, определен за изпълнител, избира сам формата на гаранцията за изпълнение.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

VІ. УКАЗАНИЯ ЗА ПОДГОТОВКА НА ОФЕРТАТА

1. Подготовка на офертата:
Представянето на оферта задължава участника да приеме напълно всички
изисквания и условия, посочени в документацията, при спазване на нормативните разпоредби. 

Всички документи в офертата се попълват на български език, без зачерквания и поправки. Документ, чийто оригинал е на чужд език, се представя и в превод на български език. 

За разглеждане, оценяване и класиране ще бъдат приети само оферти, които отговарят на нормативните изисквания, на изискванията, посочени в обявлението за откриване на процедурата и в настоящата документация. 

Участниците в откритата процедура задължително използват приложените форми, съгласно указанията на документацията. Офертата се изготвя по приложените образци. Неправилно и непълно окомплектовани оферти, които не отговарят на обявените условия, не се допускат до класиране. 

            Всеки участник в откритата процедура има право да представи една оферта. Варианти не се приемат. 

            Офертата се подписва от представляващия участника или от надлежно упълномощено лице, като в офертата се прилага пълномощното от представляващия участник. Всички документи и приложения в офертата се заверяват с подпис на участника или упълномощеното лице и печат. Върху опаковката участникът задължително посочва адреса на възложителя, наименованието на поръчката, наименованието на участнника и адрес за кореспонденция, телефон и по възможност – факс и електронен адрес.
Оферти се приемат всеки работен ден от 8:30 до 12:00 и от 13:00 до 16:00 часа в счетоводството на „Експериментална база към ИПЖЗ” ДП Троян на адреса на Възложителя – гр. Троян, ул.”Васил Левски” №281. Краен срок за получаване на офертите до 16:30 часа на 10.07.2017 г.

Съгласно чл. 48, ал. 2 ППЗОП при получаване на офертата върху опаковката се отбелязват поредният номер, датата и часът на получаването, за което на приносителя се издава документ.


Не се приемат заявления за участие и оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

2.  Отваряне на оферти:
Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Преди отваряне на офертите упълномощените лица представят на комисията писмено пълномощно от законния/те представител/и на участника (в оригинал) с посочване на изричните действия, които лицето има право да извършва. Копие от пълномощното остава към досието на обществената поръчка.

Офертите ще бъдат отворени от длъжностните лица на 11.07.2017 г. от 13:00 часа на адреса на Възложителя – гр. Троян, ул.”Васил Левски” №281
   3.Срокът на валидност на офертите се декларира изрично от участниците в календарни дни. Това е времето, през което участниците са обвързани с условията на представените от тях оферти. Предложенията следва да бъдат валидни със срок 120 (сто и двадесет) календарни дни от крайния срок за получаване на оферти, посочен в обявлението за процедурата. Сpокът започва да тече от датата, опpеделена за кpаен сpок за получаване на офеpти. Предложение с по-малък срок на валидност ще бъде отхвърлено от Възложителя като несъответстващо на изискванията. Възложителят си запазва правото да поиска от участниците да удължат срока на валидност на офертите си до момента на сключване на договора за обществена поръчка.

Офертата се представя на български език.
4. Изисквания към документите:
Всички документи трябва да са:

- Заверени (когато са ксерокопия) с гриф “Вярно с оригинала”, подпис на лицето представляващо участника и мокър печат.

- Документите и данните в офертата се подписват само от лица с представителни функции назовани в удостоверението за актуално състояние или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

- Всички документи трябва да са в срок на тяхната валидност, когато такава е изрично записана в тях. 
- Ако в предложението са включени документи и референции на чужд език, то следва да са придружени от заверен превод на български. Не е задължителна легализация на документите, освен за тези, касаещи юридическия и финансовия статус на участника /ако това е приложимо/.

- По предложението не се допускат никакви вписвания между редовете, изтривания или корекции.

5. Указания, относно попълване и подаване на ЕЕДОП

При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП).

В ЕЕДОП се предоставя информацията, изисквана от Възложителя, и се посочват данни относно публичните регистри, в които се съдържа информация за декларираните обстоятелства, или за компетентните органи, които съгласно законодателството на държавата, в която участникът е установен, са длъжни да предоставят информация за тези обстоятелства служебно на Възложителя. ЕЕДОП се подписва надлежно, като се посочват имената и качеството на всяко лице, което подписва документа.
Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника (икономическия оператор).

Участник (икономически оператор), който участва самостоятелно, но е посочил че ще използва капацитета на трети лица за доказване на съответствието с критериите за подбор, представя отделен ЕЕДОП за всяко едно от тези лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти” на част ІІ от ЕЕДОП. Ако полето е попълнено с „Да” се представя ЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване” и част ІV „Критерии за подбор” само по отношение на ресурса, който се предоставя за използване.

Участник (икономически оператор), който участва самостоятелно, но е посочил че ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Участникът (икономически оператор) попълва Раздел Г на част ІІ от ЕЕДОП. Ако полето е попълнено с „Да” се представя ЕЕДОП за всеки подизпълнител надлежно попълнен и подписан от лицата по чл. 40, ал. 1 от ППЗОП. В ЕЕДОП подизпълнителят/ите посочват информацията, изисквана съгласно раздел А и Б от част ІІ и попълват част ІІІ „Основания за изключване” и част ІV „Критерии за подбор” съобразно вида и дела от поръчката, който ще изпълняват.

Участникът следва да предостави (декларира) в Раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка” на Част III „Основания за изключване” от ЕЕДОП липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици и информация относно липсата или наличието на обстоятелства чл. 107, ал. 1, т. 4 от ЗОП.

VІІ. СЪДЪРЖАНИЕ НА ОФЕРТАТА:

Офертата съдържа непрозрачна опаковка, в която се поставят документите по чл.39, ал.2, и ал.3 т.1 от ППЗОП, и опис на представените документи, както следва:
1.Списък на документите и информацията съдържаща се в офертата и административни сведения на участника –Образец № 1; 
2. Единен европейски документ за обществени поръчки (ЕЕДОП) Образец № 2 за участника, подписан от всички лица по чл. 40, ал. 1 от ППЗОП в съответствие с изискванията на закона и условията на Възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;
3. Документи за доказване на предприетите мерки за надеждност, когато е приложимо;

4. При участници обединения, които не са юридически лица - копие от документ, от който да е видно правното основание за създаване на обединението (учредителен акт/споразумение/договор за обединение/консорциум);
5. Декларация за съгласие за участие като подизпълнител – Образец № 3;
7.Декларация по чл. 101, ал. 11 от Закона за обществените поръчки – Образец № 4;
10. Декларация за съгласие с клаузите на приложения проект на договор -Образец № 5;
11. Техническо предложение – Образец № 6;
12. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд Образец № 7;
13. Декларация за срока на валидност на офертата – Образец № 8;
14. Декларация от участника, че срокът за изпълнение на поръчката е две години, считано от датата на подписване на договора – свободен текст;
15. Декларация за конфиденциалност по чл. 102 от ЗОП - Образец № 9;
16. Проект на договор, договорът не се попълва, но се парафира на всяка страница - попълва се декларация за приемане клаузите по договора  - Образец № 11;
17. Копие на валиден лиценз издаден от КЕВР за „Търговия с електрическа енергия“ съгласно чл. 39, ал. 1, т. 5 от Закона за енергетиката (ЗЕ) и/или „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ), съдържащ и правата и задълженията, свързани с дейността „координатор на балансираща група“, съгласно чл. 39, ал. 5 от ЗЕ или еквивалентен документ за чуждестранните участници, удостоверяващ правото на съответното лице (съгласно националното му законодателство) да изпълни предмета на поръчката, в случай че информацията не е достъпна за проверка в публичен регистър;
18. Документ, удостоверяващ регистрация в „Регистър на координаторите на балансиращи групи“ на „Електроенергиен системен оператор” ЕАД, в случай че информацията не е достъпна за проверка в публичен регистър;

19. Доказателства за икономическо и финансово състояние по чл.62, ал.1, т.3 от ЗОП, във връзка с чл.67, ал. 5 от ЗОП;

*Доказателството за икономическо и финансово състояние се представя под формата на  годишен финансов отчет или някоя от съставните му части, когато публикуването им се изисква от законодателството на държавата, в която кандидатът или участникът е установен за последната отчетна година, в случай че не са публикувани в публичен регистър в Република България и участникът не е посочил в своята оферта информация за органа, който поддържа регистъра.

20.Доказателства за извършените доставки по чл. 64, ал. 1, т. 2 ЗОП, във връзка с чл. 67, ал. 5 ЗОП; 
* Доказателството за извършена доставка се представя под формата на удостоверение, издадено от получателя/ползвателя или от компетентен орган. Представя се оригинал или заверено от участника копие на съответния документ. Възложителят допуска и посочването на публичен регистър, в който е публикувана информация за извършената доставка, като за целта се представя декларация в свободен текст с посочване на конкретен уеб адрес.

21.Копие на валиден сертификат за система за управление на качеството;
22. В отделен запечатан непрозрачен плик с надпис „ПРЕДЛАГАНИ ЦЕНОВИ ПАРАМЕТРИ” - Образец № 10, се поставя ценовото предложение по чл.39, ал.3, т.2 от ППЗОП.

При приемане на офертата върху опаковката се отбелязват поредният номер, датата и часът на получаването, за което на приносителя се издава документ. За получените оферти за участие при възложителят се води регистър, в който се отбелязват: подателят на офертата, номера, датата и часа на получаване, причините за връщане на офертата, когато е приложимо.

Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатана или в опаковка с нарушена цялост.

Когато към момента на изтичане на крайния срок за получаване на оферти, пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите от списъка се въвеждат в регистъра по т. 5. Не се допуска приемане на оферта от лица, които не са включени в списъка.

Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от Възложителя адрес преди изтичане на срока за подаване на офертите. Рискът от забава или загубване на предложението е за участника. За получено уведомление по време на процедурата се счита това, което е достигнало до адресата.

Всеки участник в процедурата може да промени, допълни или да оттегли офертата си до изтичане на срока за подаване на офертите. В случай че се подаде допълнение или промяна на офертата, то тя трябва да отговаря на изискванията и условията за представяне на първоначалната оферта, като върху опаковката бъде отбелязано следното: „Допълнение/ промяна на оферта с вх. № ...”.

След крайния срок за подаване на офертите участниците не могат да извършват изменения и допълване на офертата и същите не могат да бъдат оттегляни.

Участникът е задължен да подаде оферта за пълния обем дейности по съответната обособена позиция и не може да оферира изпълнението само на част от нея.
     VIII.КРИТЕРИЙ ЗА ВЪЗЛАГАНЕ НА ПОРЪЧКАТА
Възложителят не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Ценовото предложение на участник, чиято оферта не отговаря на изискванията на възложителя, не се отваря.
Съгласно чл. 70, ал. I от ЗОП, обществените поръчки се възлагат въз основа на „икономически най - изгодната оферта". На основание чл. 70, ал. 2, т. 3 от ЗОП, критерият за възлагане за определяне на икономически най - изгодната оферта в настоящата обществена поръчка е „оптимално съотношение качество/цена“ .
Методиката за комплексна оценка, показателите, включени в критерия и начина на определяне на оценката по всеки показател са подробно посочени в Методика за комплексна оценка на офертите, съставляваща неразделна част от настоящата документация за участие
ІX. ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА

ОПРЕДЕЛЯНЕ НА КОМПЛЕКСНАТА ОЦЕНКА

1. На основание чл. 70, ал. 2, т. 3 от ЗОП критерия за оценка на офертите в настоящата обществена поръчка, избран от Възложителя е „икономически най- изгодна оферта” въз основа на следните показатели: 

2.К1 - Предложена цена „ел. енергия” за MWh – тежест на показателя 60

         К min/ най –ниска предложена цена 

К1= ----------------------------------------- х 60 = точки 

          Kn/    предложената цена на съответния участник

Цените следва да са в лева, с точност два знака след десетичната запетая, без начислен данък добавена стойност, добавък „Задължение към обществото” и акциз. Участникът е единствено отговорен за евентуално допуснати грешки или пропуски в изчисленията на предложените от него цени.

При несъответствие между цифровата и изписаната с думи цена ще се взима в предвид изписаната с думи.

К2 – Предложени минути за отчет на измервателното устройство– тежест на показателя 40
           К min/  най –малко /минути за отчет 

К2= ----------------------------------------- х 40 = точки 

           Kn/       предложени / минути на съответния участник 

Краен резултат на участника К = К1 + К2 
Максимален брой точки - 100 
3. На първо място се класира участникът получил най-голям брой точки.

При пресмятането точките ще се изчисляват  до два знака след десетичната запетая.

ОБЯВЯВАНЕ НА РЕЗУЛТАТИТЕ:

Комисията извършва своята работа в съответствие с изискванията на глава V, раздел VІІ и раздел VІІІ от ППЗОП.

1. Разглеждането, оценката и класирането на офертите се извършва по реда на ППЗОП.
2. След изтичането на срока за получаване на оферти Възложителят назначава комисия по чл. 103, ал. 1 от ЗОП за извършване на подбор на участниците, разглеждане, оценка и класиране на офертите със заповед.

3. Комисията се състои от нечетен брой членове. Членове на комисията могат да са и външни лица. В тези случаи възложителят сключва писмен договор с всяко от лицата, привлечени като председател или членове на комисията. Изискванията за комисия се определят в чл. 51 и чл. 52 от ППЗОП

4. При промяна в датата, часа или мястото за отваряне на офертите Участниците се уведомяват чрез профила на купувача най-малко 48 часа преди новоопределения час.

5. Комисията, назначена от възложителя за разглеждане, оценка и класиране на офертите, започва работа след получаване на протокола по чл. 48, ал. 6 от ППЗОП и представените оферти.

6. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

7. Комисията отваря по реда на тяхното постъпване запечатаните непрозрачни опаковки и оповестява тяхното съдържание, а когато е приложимо – проверява за наличието на отделен запечатан плик с надпис „Предлагани ценови параметри”.
8. Най-малко трима от членовете на комисията подписват техническото предложение и плика с надпис „Предлагани ценови параметри”.

9. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри”.

10. Публичната част от заседанието на комисията приключва след извършването на горните действия.

11. Комисията разглежда документите за съответствие с изискванията към личното състояние и критериите за подбор, поставени от възложителя, и съставя протокол.

12. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача – http://www.rimsa.eu/index.php/profil-na-kupuvacha 
13. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти за участие.

14. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

15. Когато промените се отнасят до обстоятелства, различни от посочените по чл. 54, ал. 1, т. 1, 2 и 7 от ЗОП, новият ЕЕДОП може да бъде подписан от едно от лицата, които могат самостоятелно да представляват участника.

16. След изтичането на 5 работни дни комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

17. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

18. Комисията разглежда допуснатите оферти и проверява за тяхното съответствие с предварително обявените условия.

19. Ценовото предложение на участник, чиято оферта не отговаря на изискванията на възложителя, не се отваря.

20. Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели. 

21. Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по чл. 54, ал. 2 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява.

22. Съгласно чл. 72, ал. 1 от ЗОП когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

23. Обосновката може да се отнася до:

- икономическите особености на производствения процес, на предоставяните услуги или на строителния метод;

- избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

- оригиналност на предложеното от участника решение по отношение на строителството, доставките или услугите;

- спазването на задълженията по чл. 115 от ЗОП;

- възможността участникът да получи държавна помощ.

24. Получената обосновка се оценява по отношение на нейната пълнота и обективност относно обстоятелствата, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи. 

25. Комисията класира участниците по степента на съответствие на офертите с предварително обявените от възложителя условия.

26. Комисията изготвя доклад за резултатите от работата си. Към доклада се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.

27. Докладът на комисията се подписва от всички членове и се предава на възложителя заедно с цялата документация за утвърждаване.

28. В 10-дневен срок от получаването на доклада възложителят го утвърждава или го връща на комисията с писмени указания, когато:

1. информацията в него не е достатъчна за вземането на решение за приключване на процедурата, и/или

2. констатира нарушение в работата на комисията, което може да бъде отстранено, без това да налага прекратяване на процедурата.

29. Комисията представя на възложителя нов доклад, който съдържа резултатите от преразглеждането на действията й.

30. В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

Х. ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА.

Договора се сключва по реда на глава ХІІІ, раздел ІІ от ЗОП и глава VІ от ППЗОП.
1. След влизането в сила на решението за избор на изпълнител страните уговарят дата и начин за сключване на договора.

2. Възложителят сключва с определения изпълнител писмен договор за възлагане на обществената поръчка, при спазване разпоредбите на чл. 112, ал. 1 от ЗОП, при условие че при подписване на договора определеният изпълнител:

2. 1. представи документ за регистрация в съответствие с изискването по чл. 10, ал. 2 от ЗОП - В случай че определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице - заверено копие от удостоверение за данъчна регистрация и регистрация по БУЛСТАТ на създаденото обединение. В случай, че обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени;

2.2. изпълни задължението по чл. 67, ал. 6 от ЗОП – да представи актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. 
3. Съгласно чл. 112, ал. 2 от ЗОП, Възложителят не сключва договор, когато участникът, класиран на първо място:

а) откаже да сключи договор; 

б) не изпълни някое от условията посочени в чл. 112, ал. 1 от ЗОП, или 

в) не докаже, че не са налице основания за отстраняване от процедурата.

4. В случаите по т. 3 възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

5. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

6. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.

7. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

8. Възложителят може да сключи договор за възлагане изпълнението на настоящата обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител, когато определеният за изпълнител е единственият заинтересован участник и няма заинтересовани кандидати по съответната обособена позиция.
9. Договор за подизпълнение: 
9.1. Изпълнителите сключват договор за подизпълнение с подизпълнителите посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

9.1.1. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

9.1.2. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Не е в нарушение на тази забрана доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

9.2. Изпълнител на обществена поръчка няма право да:

9.2.1. Възлага изпълнението на една или повече от дейностите, включени в предмета на обществената поръчка, на лица, които не са подизпълнители;

9.2.2. Заменя или включва подизпълнител по време на изпълнението на договора, освен при възникване на необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности;

При замяна или включване на подизпълнител изпълнителят представя на възложителя всички документи, които доказват изпълнението на условията по т. 9.2.2.


Изменение на договора  за възлагане на обществена поръчка се допуска само при условията на чл.116 от ЗОП.
ХI. ПРЕКРАТЯВАНЕ НА ПРОЦЕДУРАТА

· Възложителят прекратява процедурата за възлагане на поръчката с мотивирано решение, при условията на чл.110 от ЗОП.
	ПРИЛОЖЕНИЕ 1

	СПИСЪК НА ОБЕКТИТЕ 

	на „Експериментална база към ИПЖЗ” ДП Троян

	№

Наименование на обекта

1.

Овцекомплекс Макаравец
2.
Павилион
3.

Пасищен комплекс Бояджиево
4.

Овчарник махала Голяма рибна
5.

Стопански двор
6.

Овцекомплекс Заевец

